User:Eng Badrudiin/sandbox/Amba maan doonto

sheekada amba maan doonto waa sheeko ay xikmad cajiib ah ka dambayso, haddii aan idin billaabo sheekada nin suuqa dallaal ka ahaa ayaa xilli hore oo aan sidaa suuqa loo soo galin ku soo kallahay suuqii uu dalaalka ka ahaa, nasiib wanaag waxa uu la kulmay laba nin oo harag shabeel wadata doonayana in loo iibiyo, dallaalkii wuxuu billaabay inuu naadiyo haragii shabeel, wuxuuna ninankii ugu gaday haragii lacag dhan seddex boqol oo shilin, nimankii ayaa lacag boqol shilin ah u siiyay dallaalnimadii, dallaalkii aad ayuu u farxay, suuqa ayuu horay u galay, ciyaalkii ayuu dhar u gatay, deyntii iyo billkii ayuu goor hore iska bixiyey, xaaskii ayuu u iibiyey waxyaabaha la isku udgiyo, intii uu howsha adeegashada ku jiray ayaa waxa ku soo dhacay fikrad ah inuu shabeel haragii keeno suuqa, arrintii ayuu rog rogay, wuxuuna uga dambeyn go'aansaday inuu qorasha dabinka shabeelka dejiyo, si uu qorshahaa farsamadiisa u saldhigana uu si wanaagsan ugu qayilo,goor ay casar gaaban tahay ayuu gurigii yimid kadibna xaaskii ka cosaday inay shaah mucamar ah u kariso, una sheegay inuu caawa qorshe weyn leeyahay, joodari yaalay meel jalbeeb ah oo aad u harac badan ayuu ku fadhiistay isagoo codsaday in barkin uu ku tiirsado loo keeno,  dallaalkii qayilaadii ayuu billaabay, qaraarkii qaadka markuu gaadhay, wuxuu isa soo hordhigay qorshihii shabeelka iyo dabinkii, qorraxdii ayaa dhacday, habeenkuna wuxuu ahaa gucdur, faynuus uu qaadka kula saar saarto ayaa loo keenay, kadib maxaa dhacay, dallaalkii wuxuu isagoo qayilaadii u fadhiya ayuu dhigay dabinkii islaantiisii oo hortiisa mar maraysay, guriga ka adeegaysay ayaa ula muuqatay shabeel weyn, kadib wuxuu billaabay inuu si gaadmo ah u soo dhaweysto faas dhiniciisa yaalay, islaantii iyo ciyaal shan ah oo ay dhashay ayaa waxay meel aan ka dheerayn dallaala bilaabeen inay gogol yar kuwa fadhiistaan, dallaalkii wuxuu u arkaa shabeel wayn iyo caruurtii uu dhalay oo dabinka hareerihiisa maraya, wuxuu is yiri "kuwa yar yar waad qaqaban kartaaye kan weyn(Xaaskiisii) yuu kaa baxsan, wuxuu gaado oo gaado, wuxuu go'aansaday inuu madaxa jabiyo kan weyn, wuxuuna ugu dambayn qoorta ka jaray xaaskiisii shanta caruurta u dhashay, sheekadan habdhaceeda waxaa la mid ah habdhaqanka nololeed ee dadkeena sababtoo ah ganacsiga, waxbarashada iyo siyaasadda soomaaliya waxa haga falsafad cinwaankeedu yahay amba maan doonto oo macnaheedu yahay, haddii ganacsade sokor keeno anaguna maan keeno, haddii mid kale bariis keeno, mid kale ayaa oranaya amba maan keeno, haddii mid school furo mid kale arko iskuulkii oo horey u socda amba maan furto, haddii reer hebel heleen waziiro anaguna waan inaan doonanaaa xaqa aan dowlada ku leenahay, haddi hebel shaqo helo aniguna waa inaan helaa,